|  |  |
| --- | --- |
| TOPHOPS-OPSO-hanke / Kanneljärven Opisto | |
| Laatinut: | Jari Suomalainen, projektipäällikkö |
| Kopio: | Ohjausryhmän jäsenet, Kanneljärven Opiston hankkeessa toimivat työntekijät |
| Päivämäärä: | 5/20/2016 |
|  | Ohjausryhmän kokous 20.05.2016 klo 12.45-15.00  Paikka: Ravintola Amarello, Hotelli Vantaa, Vantaa  Läsnä: Jyrki Eräkorpi (puheenjohtaja) Helsingin NMKY, Sanna Heikkinen-Velican Nicehearts , Hanna Huovinen Lohjan Nuorisopalvelut, Merja Leinonen Kanneljärven Opisto, Riittamaija Pulli (paikalla klo 13.15 alkaen) Kanneljärven Opisto, ja Jari Suomalainen Kanneljärven Opisto (projektipäällikkö) |

Esityslista:

* Hankkeen tilannekatsaus
* Opiskelijarekrytointi oppisopimukseen
* Työelämäverkosto ja kumppanuusajattelu
* Työelämäedustajien kouluttaminen hankkeessa
* Opettajien ja työelämän työkalupakki
* Suunnitelmat syksylle 2016
* Muut asiat

1. **Kokouksen avaus**

Puheenjohtaja Jyrki Eräkorpi avasi kokouksen klo 12.45.

1. **Hankkeen tilannekatsaus**

Todettiin, että edellinen ohjausryhmän kokous pidettiin 18.11.2015, josta muistio löytyy hankkeen kotisivuilta. Maaliskuussa Opistolla pidettyyn verkostointiseminaarin osallistui Kanneljärven Opiston hankehenkilöstön lisäksi vastaavien hankkeiden edustajia Luksiasta ja Stadin oppisopimuskeskuksesta sekä työelämäedustaja Lohjan nuorisopalveluista. Kutsutuista ohjausryhmän jäsenistä paikalla oli Hanna Huovinen ja Merja Leinonen.

Verkostoseminaarin tärkein anti, verkostoitumisen lisäksi, oli todeta, että oppisopimukseen liittyvää opettajaa ja työelämää tukevaa materiaalia on tehty Euroopan unionin tuella, ja itsenäisen materiaalin tekemiseen ei kannata hankkeessa keskittyä. Erityisesti Stadin oppisopimuskeskuksella tämä on tehty kootusti.

Todettiin, että toimintasuunnitelma ei toteutunut täysin aikataulussa. Suurin syy tähän on ollut oppisopimuskoulutukseen siirtyvien opiskelijoiden rekrytoinnin hankaluus. Asiasta on oltu yhteydessä Opetus- ja kulttuuriministeriöön, josta on kannustettu jatkamaan työtä hankkeen tavoitteiden mukaisesti, vaikka tuloksiin ei päästäisikään. Ohjausryhmä katsoi myös hankkeessa olevan merkittävää se, että hankkeen tuloksena syntyy tieto ja syy-yhteydet tavoitteiden savuttamattomuudelle.

Kesäkuun alussa Opisto vastaa OKM:n lähettämään kyselyyn hankkeen etenemisestä.

Käytiin läpi taloussuunnitelman toteutuminen. Alla tilannekatsaus kesäkuun 2016 lopussa.

|  |  |  |  |
| --- | --- | --- | --- |
| **Henkilöstökustannukset** | **Kokonaiskustannukset** | **Toteuma**  **(arvio)** | **Jäljellä** |
| Hankesuunnittelu | 7400 | 4500 | 2900 |
| Neuvonta ja ohjaus | 22800 | 6700 | 16100 |
| Arviointi, raportointi, tiedottaminen | 5000 | 700 | 4300 |
| Yhteensä | 35200 | 11900 | 23300 |

|  |  |  |  |
| --- | --- | --- | --- |
| **Muut kustannukset** | **Kokonaiskustannukset** | **Toteuma (arvio)** | **Jäljellä** |
| Kokous- ja koulutus | 3000 |  |  |
| Matkustus | 3000 |  |  |
| Palveluiden osto | 2000 |  |  |
| Laitehankinnat | 1000 |  |  |
| Materiaalit | 800 |  |  |
| Yhteensä | 9800 | 2000 | 7800 |

Todettiin hankkeesta olevan takana noin 2/3, mutta taloudellisia resursseja on käytetty 1/3. Ohjausryhmä esittää Opiston tarkentavan hankkeeseen käytettyjen, erityisesti henkilöstöresurssien, määrittämistä tarkemmin, sekä takautuvasti että syksyn toimintasuunnitelman osalta (muistiossa myöhemmin).

Ohjausryhmä pyytää Opistoa myös selvittämään, millä eri tavoilla henkilöstöresursseja voidaan käyttää paremmin työpaikoilla tarvittavan ohjauksen toteuttamiseen. Voidaanko mm. työelämänedustajien hankkeen kohderyhmälle tehtävä ohjauksellista toimintaa rahoittaa hankkeesta jollakin tavalla. Esimerkiksi työelämän asiantuntijuuden jakamisena oppilaitokselle, josta vastapalveluksena Opiston opettajat antavat hankkeen tavoitteiden mukaista ohjausta työpaikoilla.

1. **Opiskelijarekrytointi oppisopimukseen**


Käytiin läpi suoraan oppisopimukseen johtavan opiskelijarekrytoinnin tilanne tähän mennessä opiskelijaryhmittäin, keskeyttäneiden ja hakuprosessissa olleiden sekä jo oppisopimusjärjestelmässä mukana olevien osalta:

* NUVA13 > 3-5 opiskelijaa mukana
* NUVA14 > 2-3 opiskelijaa on potentiaalisia oppisopimuspolulle
* NUVA15 > ei vielä kontakteja
* Keskeyttäneet alle 25-vuotiaat > 23 opiskelijasta 13:sta tietoa > 2 opiskelijaa etsii oppisopimuspaikkaa
* Nonstop-hakijat > hakuhaastatteluohjaus > 2 opiskelijaa siirtynyt oppisopimuskoulutukseen hakuvaiheessa, toinen alle 25-vuotias
* Oppisopimusjärjestely Keudan kanssa > 8 opiskelijaa Niceheartsissa ja HNMKY:ssä

Lisäksi todettiin, että opiskelijatarinat ovat kirjattuna anonyymisti hankkeen kotisivuilla.

1. **Työelämäverkosto ja kumppanuusajattelu**

Keskusteltiin hankkeen haasteellisuudesta ja siirtymisestä projektissa oppisopimuskoulutuksen kehittämisestä ylipäätään oppilaitosmuotoisen ja työelämävaltaisen oppimisratkaisujen kehittämiseen, jossa opintopolut rakennetaan tietopuolisen oppimisen ja työssäoppimisen kautta oppisopimuskoulutukseen.



Lisäksi malliin voidaan lisätä henkilökohtaistaminen kokonaisuuden alkuun. Sovittiin, että Kanneljärven Opisto selvittää tarkemmin, mitä kyseisellä mallilla tarkoitetaan.

Tähän liittyen tavoitteena on luoda kumppanuusprosesseja Opiston ja työelämäkumppaneiden välille (vrt. koulutussopimusjärjestelmä 1.8. 2018).

Kumppanuutta voidaan alkaa rakentaa seuraavista lähtökohdista:

* Osaamisen tunnistaminen ja tunnustaminen
* Aikaistettu työssäoppiminen
* Laajennettu työssäoppiminen
* Työssäoppimisen sovittaminen työelämän tarpeisiin
* Oppisopimusmainen opiskelu
* Opiskelijan projektioppiminen, tutkiva oppiminen, ilmiöoppiminen ja tuotteistaminen työssäoppimisessa työelämän hyödyksi
* Työssäoppimispaikkojen profilointi tutkinnon osien sisältöjen mukaan
* Mahdollisuus oppisopimuksen kautta työelämään
* YTOjen integrointi työelämään
* Tiedonsiirron kehittäminen Opistolta työelämälle

Lisäksi tuotiin esiin ajatus osaamisen hankkimisen suunnitelmasta, osaamispeliajattelu ja osaamisportfolio.

Hankkeen osatoimijoiden kohdalla sovittiin Opiston ja työelämän kumppanuuden pilotoinnin osalta seuraavasti:

* Nicehearts ry osallistuu asiantuntijakumppanina hankkeen tavoitteiden saavuttamiseksi
* HNMKY ry yhteistyö Opiston kanssa hankkeen loppuaikana keskittyy jo olemassa olevien oppisopimusopiskelijoiden ohjaamisen kehittämiseen
* Lohjan nuorisopalvelut voi aloittaa syksyllä 2016 yhdessä Opiston kanssa kumppanuuden kartoittamista esimerkiksi yhden tutkinnon osan kohdalla. Yhteistyössä voidaan hyödyntää nuorisopalvelussa tehtyä opinnollistamista.

1. **Hankkeen työelämäedustajien kouluttaminen**

Ohjausryhmä katsoi, ettei esitettyjä koulutuksia (työpaikkaohjaajakoulutus tai näyttötutkintomestarikoulutus) ole tarpeen erikseen hankkeessa kohdentaa osatoimijoihin. Sen sijaan katsottiin tarpeelliseksi kehittää tiedottamista työelämän suuntaan. Verkossa ilmestyvä/toimitettava kuukausikirje työelämän edustajille lisäisi yhteistyötä ja sen ohjautumista oikeaan suuntaan.

1. **Opettajien ja työelämän työkalupakki**

Esiteltiin hankkeessa suunniteltuja kehittämisvälineitä työkalupakkiin.

* Toimintaohjeet ja prosessikuvaukset opintopoluista
* Työssäoppimisen ohjauksen ja dokumentoinnin digitaalisointi
* Opettajien ohjeistusmateriaali
* Markkinointiesitejulkaisu/nettisivut opintopoluista työelämälle ja opettajien työn tueksi

Todettiin jo aiemmin mainittu tietoisuus muiden oppilaitosten ja hankkeiden tuottamien materiaalien paljoudesta. Ohjausryhmä toivoo Kanneljärven Opiston selvittävän oman kokemuksen perusteella, mitä työkalupakkiin on syytä laittaa ja kehittää hankkeen aikana. Myös sen, miten työkalupakki dokumentoidaan.

1. **Suunnitelmat syksylle**

Keskusteltiin suunnitelmista ensi syksylle

1. Toiminnan kehittäminen ohjausryhmän ohjauksella

Seuraavaa ohjausryhmän kokousta ei vielä päätetty. Opisto tekee ensi oman suunnitelmansa syksylle ja projektipäällikkö kutsuu sen jälkeen ohjausryhmän koolle.

1. Opiskelijoiden rekrytointimessut ja Työelämäkumppanuuden esittely Opiston yhteistyökumppaneille > TOPHOPSOPSO-päivät Opistolla

Ohjausryhmä ei nähnyt tapahtuman järjestämistä tarpeelliseksi. Erityisesti työelämän edustajien houkuttelu paikan päälle tuntui haasteelliselta. Ohjausryhmä ehdottaa, että Opistolla järjestetään tilaisuus, jossa työelämän edustajat voivat tulla kertomaan opiskelijoille työelämän tarpeista, ja siitä kuinka opintojen aikana voisi varautua paremmin työelämään siirtymiseen. Hankkeen työelämäedustajat ovat valmiita tulemaan itse luennoimaan aiheesta.

1. Verkostoitumisen jatkaminen

Verkostoitumista toivotaan jatkettavan hankkeen loppuun saakka.

1. Päätösseminaari yhdessä verkostojen kanssa

Ohjausryhmä katsoi, että päätöseminaari ei ole välttämätön, mutta Opisto voi harkita vielä asiaa, ja erityisesti sen funktionaalista sisältöä.

1. Jatkoajan hakeminen keväälle 2017 ja rahoittajan näkemys suunnan muutokseen

Opisto voi harkita itsenäisesti, onko tarpeen hakea jatkoaikaa hankkeelle.

1. **Muut asiat**

Ohjausryhmän puheenjohtaja toivoo, että Opisto tarkentaa sisäisesti hankkeen tavoitteita, niiden konkreettista toteuttamista ja työnjakoa.

Jyrki Eräkorpi päätti kokouksen klo 14.43