|  |  |
| --- | --- |
| TOPHOPS-OPSO-hanke / Kanneljärven Opisto | |
| Laatinut: | Jari Suomalainen, projektipäällikkö |
| Kopio: | Ohjausryhmän jäsenet |
| Päivämäärä: | 10/30/2015 |
|  | Ohjausryhmän kokous 30.10.2015 klo 13.00-15.00  Paikka: Toimintakeskus Harjula, Lohja, Lohjan nuorisotoimi  Läsnä: Jyrki Eräkorpi (puheenjohtaja), Hanna Leppänen Lohjan Nuorisopalvelut, Matti Hukkanen Lohjan Nuorisopalvelut, Merja Leinonen Kanneljärven Opisto, Riittamaija Pulli Kanneljärven Opisto ja Jari Suomalainen Kanneljärven Opisto (projektipäällikkö) |

1. Kokouksen avaus

Puheenjohtaja Jyrki Eräkorpi avasi kokouksen ja valtuutti projektipäällikkö Jari Suomalaisen viemään kokouksen läpi esityslistan mukaisesti.

1. Projektipäällikkyyden vaihtuminen, ohjausryhmän ja työryhmän järjestäytyminen ja roolien selkeyttäminen, edellisen kokouksen muistio

Todettiin, että projektin vetovastuu Kanneljärven Opistolla on siirtynyt projektityöntekijä Jari Suomalaiselle. Aiempi projektipäällikkö Riittamaija Pulli jatkaa ohjausryhmän jäsenenä. Edellisen kokouksen muistio on lähetetty ohjausryhmän jäsenille. Päätettiin, ettei sitä ole tarpeen käsitellä tässä kokouksessa.

1. Ohjaustyön käynnistäminen työpaikoilla ja mallien rakentaminen

Kanneljärven Opistolla jatketaan työpaikkojen ja oppilaitoksen välisten joustavien mallien rakentamista. Erityisesti selvitetään Jyrki Eräkorven esittämä malli koko näyttötutkintoperusteisen oppisopimuskoulutuksen tai sen osien tarjoamisesta siten, että Kanneljärven Opisto työllistää oppisopimuksella opiskelijan oman Oppisopimustoimiston kanssa sovitun koulutussopimuksen kautta. Opisto tarjoaa ostopalveluna työelämän yhteistyökumppaneille opiskelijan osaamista esimerkiksi tutkinnon osittain useimmilla työpaikoilla. (ns. monityöantajainen malli)

1. Opiskelijoiden valinta ja työpaikkojen

Todettiin, että hankkeen ensimmäisen vaiheen pilottiopiskelijakokeiluna on jo olemassa olevia tutkinnonsuorittajia:

* Helsingin NMKY – 2 Keudan Oppisopimuskeskuksen opiskelijaa, jotka ovat aloittaneet juuri opiskeluun, mutta mahdollisuus henkilökohtaistamiseen.
* Icehearts - 5 Keudan Oppisopimuskeskuksen opiskelijaa, jotka ovat olleet mukana Ohjauksen menetelmissä oppilaitosmuotoisessa opetuksessa Kanneljärven Opistossa ja saaneet henkilökohtaista opetusta/koulutusta oppilaitoksen opettajalta.

Lohjan Nuorisopalveluilla saattaa olla mahdollisuus ottaa vähintään yksi joustavan opintopolkumallin mukainen opiskelija vuoden vaihteen jälkeen.

Hankkeen tavoitteiden mukaisesti joustavien mallien jalkauttamisen pääpaino on syksyllä alkaville opiskelijoille.

1. Yhteisten tutkintojen osien integraatiopilottien suunnittelu

Kanneljärven Opistolla on jo yhteisten tutkinnon osiin rakennettu kokeilu Viestintä- ja vuorovaikutusosaamisen tutkinnon osassa. Tarkempi esittely kokonaisuudesta ja toteutuksesta esitetään seuraavassa ohjausryhmän kokouksessa.

1. Työkalupakin suunnittelu ohjaavan opettajan avuksi

Työkalupakin suunnittelun aloittaminen ohjaavan opettajan tueksi päätettiin siirtää toimintamallien valmistumisen jälkeen. Työkalupakin suunnitteluun voidaan varata yhteinen tapahtuma, jossa käytetään yhteisesti jotain uutta pedagogista tukimallia esim. pelillistämistä.

1. Projektin tiedonsiirto, dokumentaatio ja ohjaus

Projektipäällikkö perustaa projektin hallinnalle ja projektin läpinäkyvyyttä varten Wikispace-sivuston.

1. Muut asiat

Projektia varten tulisi selvittää muiden vastaavien hankkeiden toiminta.

Seuraava ohjausryhmän kokous pidetään Helsingissä HNMY:n tiloissa Vuorikatu 17 keskiviikkona 18.11.2015 klo 9.00–11.00.

Jyrki Eräkorpi päätti kokouksen klo 15.03